tekintetbe, s az összevágó eredmények kifejezésében 
van adva az osztályozás a természetes rendszer követel¬ 
ménye szerint. 
Én a Trachytok beosztásánál tekintetbe veszem: 
a) az ásványos alkatot 
b) a kiképződési módot 
c) a tömöttséget a Földpátoknál és az azok által ké¬ 
pezett kőzeteknél 
d) a korkülönbséget a kőzetek képződésénél 
és ezen tekintetek eredményeit egymással összeha¬ 
sonlítva találok egy oly kifejezést, melynél az értékek 
kölcsönösek, úgy hogy egyik elv szerinti meghatározás¬ 
ból a többi elvekre is következtetést lehet vonni. 
Irachytfaj. — A Trachyt az ásványok közül lénye¬ 
gesen csak Földpátot tartalmazván a faj a benne talál¬ 
tató Földpát után határozandó meg. Lesz Orthoklas- 
Trachyt, Oligoklas-Trachyt, Andesin-Trachyt, Labradorit- 
Trachyt, Bytownit-Trachyt, *) Anorthit-Trachyt. 
A Trachyt egész családja legelőbb két csoportra 
oszlik a Quarcztartalom szerint, és lesz Quarcztrachyt, 
meg egyszerűen Trachyt; a csoportok mindegyikében a 
fajok a Földpát szerint párhuzamosan állíttatnak szembe 
oly sorban, melyet a Földpátok savas vagy alyas ter¬ 
mészete szab meg; ezen tulajdonság a Földpátoknál kü- 
lönvéve, és az általuk képezett Trachytoknál is mélyebb 
jelentőséggel bir, nevezetesen összefügg a Földpátok 
tömöttségével és az ezzel járó Trachyttömöttséggel egy¬ 
részt, másrészt a Trachytok korbeli viszonyával is. 
Az ismeretek különböző mennyisége szerint a Tra- 
chytnak általánosabb vagy részletesebb nevet adhatok. 
Legelső a csoport, mit megnevezek, s így lehet Quarcz¬ 
trachyt vagy Trachyt, e mellé teszem még azon kisérő 
ásványt, mely puszta szemmel is kivehető, például: 
Quarcztrachyt vagy Trachyt Amphibollal, Augittal, Biotit- 
tal, Gránáttal. Ezen ásványok akár egyesen, akár együt¬ 
tesen jöjjenek elő, a Trachytfajt nem képezik, csak mint 
ásvány társ van jelentőségök. 
*) A Bytownit név kell hogy felcseréltessék, miután Zirkel vizsgá¬ 
lata alapján ez nem ásvány, hanem keverék, és így kőzet. Azon Földpát, 
mely ezen összetételnek megfelel, tehát más névvel lesz elnevezendő, mit 
Tschermák nem sokára meg is teend. 
